16 percenként elkel egy Lego Magyarországon
A hazai Lego-vásárlási szokásokat vizsgálta a legnépszerûbb online piactér, és kiderült, hogy a felhasználók átlagosan 16,4 percenként vásárolnak dán építõjátékot, méghozzá átlagosan 4145 forint értékben. Idén õsszel is a Lego a legnépszerûbb márka a Vatera mintegy 3 millió felhasználójának keresései alapján, és várhatóan ez decemberben sem fog változni.
Az elmúlt egy évben csaknem 48 ezer Lego terméket vásároltak a Vatera felhasználói, és összesen mintegy 133,7 millió forintot költöttek építõjátékra. A legtöbb Lego tavaly decemberben kelt el 27,8 millió forint értékben, ami az egész éves forgalom átlagához képes 248 százalékos növekedést jelent. Ebben az idõszakban átlag 8 percenként történt egy vásárlás, illetve egy nap alatt 188 Lego termék talált gazdára.

Míg az eladók jellemzõen fix áron hirdetik meg a Lego termékeket (90%), a vásárlások csupán 71 százaléka valósul meg ebben a formában. Vagyis a színes építõelemekért a felhasználók akár komoly licitekbe is szívesen beszállnak: a vásárlások 29 százaléka aukció során zajlik.

Az online piactér adatai alapján a városok tekintetében elsöprõ fölénnyel vezet Budapest,ahol egy év alatt 9328 alkalommal vásároltak a felhasználók az Emberek, figurák alkategóriából. A második legnagyobb Lego-rajongó város Pécs lett (891 tranzakció), ahol különösen szárnyal a vásárlók kreativitása, mivel itt a Vegyes Lego csomag kategória volt a legnépszerûbb.

A harmadik helyen Szeged végzett (798 tranzakció), ahol szintén az "Emberek, figurák" alkategóriában rendeltek a legtöbbet.

Amennyiben a vásárlások összértéke alapján rangsorolunk, az elsõ helyezett továbbra is Budapest, mintegy 44,7 millió forint értékû, fõként Lego Star Wars termékkel, viszont a második helyet már Debrecen veszi át, ahol a felhasználók fõként Lego City termékekre költöttek el összesen több mint 3,2 millió forintot. A bronzérmet ismét Szeged érdemli ki 3,18 millió forinttal, szintén Lego City alkategóriában.

Jelenleg több mint 10 ezer Lego termék közül lehet válogatni a Vaterán: ûrállomások, kalózhajók, hercegnõvárak, szuperhõsök vagy épp csak a klasszikus, megunhatatlan színes építõelemek. Az elmúlt egy év vásárlásai alapján a felhasználók körében a legnépszerûbb Lego sorozat a Lego City (2359 tranzakció), melyet szorosan követ a Star Wars (1939).

A Top 10-es lista további szereplõi néhány száz vásárlással a Lego Technic, a Lego Friends, a Lego Creator, a Lego Castle, a Lego Ninjago, a Lego Space, a Lego Pirates és végül a Lego Chima.

A Vatera már az indulása óta nagyon kedvelt a gyûjtõk körében, így az oldalon gyakran olyan ritkaságok is kalapács alá kerülnek, melyekhez szinte sehol máshol nem lehet hozzájutni. Az egyik legjelentõsebb gyûjtõi darab a Vatera kínálatában jelenleg egy Lego 10179 UCS Star Wars Millennium Falcon.

Kikiáltási ára 700.000 forint, de fix áron 1,1 millió forintért is megvásárolható. Az online piactér 16 éves történetében egyébként az eddigi legdrágább eladott termék egy Lego Technic volt, ami 750 ezer forintért kelt el még 2011-ben.
Techbázis karácsony online piactér Lego techbázis játék Vatera